cyanic-selkie/wikianc huggingface dataset:
উন্মেষ
আলোকবিজ্ঞানের আলোচনায় উন্মেষ বা আলোকরন্ধ্র (ইংরেজিতে Aperture অ্যাপার্চার) বলতে কোনও যন্ত্র, বিশেষ করে কোনও আলোকচিত্রগ্রাহক যন্ত্র বা ক্যামেরার সেই ফুটোর ন্যায় অংশকে বোঝায়, যেটি উন্মুক্ত হলে আলো ঐ যন্ত্রের ভেতরে প্রবেশ করে। কোনও আলোকযন্ত্র বা আলোক ব্যবস্থার উন্মেষ ও ফোকাল দৈর্ঘ্য -- এই দুইটি বিষয় প্রতিবিম্ব তলে কেন্দ্রীভূত একগুচ্ছ আলোকরশ্মির কোণকের কোণ নির্ধারণ করে।
এফ-সংখ্যা (ইংরেজি f-stop বা f-number) আলোকরন্ধ্রটি কতটুকু খোলা বা বন্ধ তার পরিমাপ। ক্ষেত্রের গভীরতা (ডেপথ অফ ফিল্ড) ও আলোর অপবর্তনের (ডিফ্র্যাকশন) উপরেও উন্মেষ প্রভাব বিস্তার করে। ক্যামেরার এফ-সংখ্যা যত বেশি হবে, আলোকরন্ধ্রের আকার তত ছোট হবে, তত কম আলো ঢুকবে, ক্ষেত্রের গভীরতা তত বাড়বে এবং অপবর্তনজনিত ঝাপসাভাবও (ডিফ্র্যাকশন ব্লার) তত বাড়বে। এফ-সংখ্যা দ্বারা বিভাজিত ফোকাল লেন্স কার্যকর উন্মেষ ব্যাস নির্ধারণ করে।
২০০৫ হেলভেশিয়া কাপ
ব্যাডমিন্টনে ২০০৫ হেলভেশিয়া কাপ বা ২০০৫ ইউরোপিয়ান বি টিম চ্যাম্পিয়নশিপ ১৯ জানুয়ারি থেকে ২৩ জানুয়ারি পর্যন্ত সাইপ্রাসের অ্যাগ্রোসে অনুষ্ঠিত হয়।
বঙ্কিম সর্দার কলেজ
বঙ্কিম সর্দার কলেজ হল ভারতের পশ্চিমবঙ্গ রাজ্যের দক্ষিণ চব্বিশ পরগণা জেলায় ট্যাংরাখালিতে অবস্থিত একটি স্নাতক কলেজ। এটি ১৯৫৫ সালে প্রতিষ্ঠিত হয়। এই কলেজটি কলকাতা বিশ্ববিদ্যালয় কর্তৃক অনুমোদিত। কলেজটি ক্যানিং মহকুমা য় অবস্থিত।
পঠনপাঠন
বঙ্কিম সর্দার কলেজের বিভাগগুলি হলঃ
এই কলেজটি বিশ্ববিদ্যালয় মঞ্জুরি কমিশন কর্তৃক স্বীকৃত।
চর ব্রাহ্মনগর
চর ব্রাহ্মনগর ভারতের পশ্চিমবঙ্গ রাজ্যের নদিয়া জেলার একটি শহর।
জনসংখ্যার উপাত্ত
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে চর ব্রাহ্মনগর এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
টিউবারাস স্ক্লেরোসিস
টিউবারাস স্ক্লেরোসিস কমপ্লেক্স (টিএসসি) হল একটি বিরল বহুমাত্রিক অটোজম প্রভাবিত জিনগত রোগ, যা ক্যান্সারবিহীন টিউমার তৈরি করে মস্তিষ্ক ও অন্যান্য জরুরি অঙ্গে যেমন বৃক্ক, হৃৎপিণ্ড, যকৃত, চোখ, ফুসফুস ও ত্বকে। এতে আরও কিছু বৈশিষ্ট্যের সমন্বয় দেখা যেতে পারে, এগুলো হল মুর্ছা যাওয়া বা মৃগী রোগ, বুদ্ধিবৃত্তিক অক্ষমতা, বিকাশে বিলম্ব, আচরণজনিত সমস্যা, চর্ম বৈকল্য, ফুসফুসের রোগ ও বৃক্কের রোগ।
টিএসসি সাধরনত দুটি জিনের যে কোন একটির পরিব্যক্তি বা মিউটেশনের ফলে ঘটে থাকে, এরা হল টিএসসি১ ও টিএসসি২, যারা যথাক্রমে হ্যামার্টিন ও টিউবারিন প্রোটিনের জন্য কোড তৈরি করে, এবং অধিকাংশ রোগীর ক্ষেত্রে টিএসসি২ এর পরিব্যক্তি দায়ী এবং তা আরও ব্যাপক লক্ষণ তৈরি করে। এই প্রোটিনগুলো টিউমার বৃদ্ধির প্রতিবন্ধক প্রতিনিধি হিসেবে কাজ করে যা কোষের বিস্তার ও পৃথকীকরণ নিয়ন্ত্রণ করে।
এই রোগের প্রাদুর্ভাব প্রতি ১ লক্ষ জনে আনুমানিক ৭ থেকে ১২ জন হিসেবে পাওয়া যায়। রোগটিকে প্রায়শই সংক্ষেপে টিউবারাস স্ক্লেরোসিস বলা হয়, যার দ্বারা রোগীর মস্তিষ্কের শক্ত টিউমারকে বোঝানো হয়, যা ফরাসি স্নায়ুবিশেষজ্ঞ ডিজায়ার-ম্যাগল্যোর বর্নভিল ১৯৮০ সালে প্রথম বর্ণনা করেন।
রঙ তত্ত্ব
দৃশ্য শিল্প অনুযায়ী, বিভিন্ন রং-কে মিশ্রনের মাধ্যমে এক বা একাধিক নির্দিষ্ট রঙ তৈরি করার পদ্ধতিই হল রঙ তত্ত্ব। রংগুলোকে তাদের ধরন ও উৎস অনুযায়ী বিভিন্ন শ্রেণীতে ভাগ করা যায়, যেমনঃ প্রাইমারি বা প্রাথমিক বা মৌলিক রঙ, সেকেন্ডারি বা যৌগিক রঙ এবং টারশিয়ারি বা মিশ্র রঙ । যদিও রঙ তত্ত্বের কথা সর্বপ্রথম লিপিবদ্ধ হয় ১৫ শতকে লিয়োন বাতিস্তা আল্বারতি ও লিওনার্দো দ্য ভিঞ্চি-র লেখনিতে, এর প্রকৃত ব্যবহার শুরু হয় ১৮ শতকে স্যার আইজ্যাক নিওটন এর রঙ তত্ত্ব ও মৌলিক রঙ এর ধর্ম নিয়ে দ্বন্দ্ব থেকে। এর পর থেকে এটি স্বতন্ত্র ঐতিহ্যের সাথে বিকাশ লাভ করে এবং দৃষ্টিবিজ্ঞানের অংশ হিসেবে গণ্য হতে থাকে।
ঐতিহাসিক পটভূমি
রঙ তত্বটি মূলত গড়ে উঠেছিল লাল, নিল, হলুদ; এই তিনটি রঙ এর উপর নির্ভর করে। ধারণা করা হত যে, এই তিনটি হল মৌলিক রঙ এবং এদের সুষম মিশ্রনের ফলে অন্য সকল রঙের উথপত্তি ঘটে।
লাল, নীল, হলুদ; এই তিনটি মৌলিক রঙের উপর ভিত্তি করে ১৮ শতকের রঙ তত্ব গড়ে উঠেছিল। এই তত্বটি পরবর্তীতে আরো সমর্থন পায় সমসাময়িক বিভিন্ন বিজ্ঞানীদের পরিক্ষা নীরিক্ষা থেকে। বিজ্ঞানিদের এসকল পরিক্ষা-নীরিক্ষা সর্বপ্রথম লিপিবদ্ব হয় জার্মান কবি জোহান ওল্ফগ্যাং ফন গয়েথ এর 'থিওরি অফ কালারস' এবং  ফরাসী শিল্প রসায়নবিদ মিশেল ইউগেনে শেভ্রিউল এর 'দ্য ল অফ সিমুলটেইনিয়াস কালার কনট্রাস্ট (1839)' -এ। চার্লস হাইটার ১৮২৬ সালে  তার লেখা  "A New Practical Treatise on the Three Primitive Colors Assumed as a Perfect System of Rudimentary Information (London 1826)" গ্রন্থে বর্ণনা করেছিলেন কীভাবে সমস্ত রঙগুলি কেবল তিনটি রঙ থেকে পাওয়া যায়।
১৮ শতকের শেষ দিকে শিল্প বিপ্লব ঘটলে, জটিল রঙ তৈরির জন্য এই তিনটি রঙের ব্যবহার অপ্রতুল হয়ে দাঁড়ায়। এর ফলে জটিল রঙ তৈরির জন্য 'সায়ান, ম্যাজেন্টা এবং হলুদ (সিএমওয়াই)' সিস্টেম ব্যবহৃত হতে থাকে। সিএময়াই ও আরজিবি সিস্টেমে মিল থাকায় এটি সম্ভব হয়েছিল এবং শিল্পক্ষেত্রে এর সুবিধার জন্য ব্যপক সমাদৃত হয়েছিল।
উষ্ণ বনাম শীতল রঙ
"উষ্ণ" এবং "শীতল" রঙগুলির মধ্যে পার্থক্য 18 শতকের শেষের দিক থেকেই গুরুত্বপূর্ণ অবস্থান ধরে রেখেছিল। দিবালোক বা সূর্যাস্তের সাথে "উষ্ণ" রংগুলি যুক্ত  এবং ধূসর বা মেঘলা দিনের সাথে "শীতল" বর্ণগুলি সম্পর্কিত বলে মনে করা হত। উষ্ণ বর্ণগুলি প্রায়শই হলুদ, বাদামি এবং লাল থেকে লালচে বর্ণ বলে; শীতল রঙগুলি প্রায়শই নীল থেকে নীলাভ বেগুনি এবং নীলাভ  সবুজ বর্ণ বলে সংজ্ঞায়িত ছিল।
ঐ সময় বিভিন্ন চিত্রকর্মে উষ্ণ রঙের ব্যবহার বৃদ্ধি এবং শীতল রঙের ব্যবহারের হ্রাস পেতে থাকে এবং অন্যদিকে ঘরোয়া সাজসজ্জায় উষ্ণ রঙের ব্যবহার কমতে থাকে এবং শীতল রঙের ব্যবহার বাড়তে থাকে। বিশ্বাস করা হত যে উষ্ণ রং দর্শকদের জাগ্রত করতে বা উদ্দীপিত করে, যখন শীতল রঙগুলি দর্শককে প্রশান্তি এবং আরামদায়ক অনুভূতি দেয়।
বর্তমান অবস্থা
কালার থিওরি বা রঙ তত্ব এখনো সম্পূর্ণভাবে সকল বৈজ্ঞানিক  ঘটনা করতে পারে নি। যার ফলে এটি এখনও অসম্পূর্ণ তত্ব হিসেবে রয়ে গেছে এবং বিজ্ঞানীরা এখনও এর উপর গবেষণা চালিয়ে যাচ্ছেন।
শহীদ বোরহাননগর রেলওয়ে স্টেশন
শহীদ বোরহান উদ্দিন রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
অবস্থান
শহীদ বোরহান উদ্দিন  রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন ।
পরিষেবা
শহীদ বোরহান উদ্দিন রেলওয়ে স্টেশন দিয়ে যেসব ট্রেন চলাচল  করে নিম্নে তা উল্লেখ করা হলো:
গায়ত্রী গোবিন্দরাজ
গায়ত্রী গোবিন্দরাজ (জন্ম ২৭শে এপ্রিল ১৯৯১) একজন ভারতীয় ক্রীড়াবিদ যিনি ১০০ মিটার হার্ডলস (বাধা দৌড়) এবং ট্রিপল জাম্প ইভেন্টে প্রতিদ্বন্দ্বিতা করেন। তিনি অলিম্পিক গোল্ড কোয়েস্ট দ্বারা সমর্থিত। এটি একটি অলাভজনক সংস্থা, যারা ভারতীয় ক্রীড়াবিদদের দক্ষতা সনাক্ত করে এবং তাঁদের সমর্থন করে।
প্রাথমিক জীবন
গায়ত্রী তিরুচির কাছে একটি ছোট গ্রাম থেকে এসেছেন, গ্রামটির নাম আরিয়ালুর। তিনি একটি দরিদ্র পটভূমি থেকে এসেছেন এবং খ্যাতি অর্জনের আগে, তাঁর পরিবারের পক্ষে রোজকার প্রয়োজনীয় জিনিষ জোগাড় করা কঠিন হয়ে পড়ত। তাঁর অর্থনৈতিক প্রেক্ষাপটের কারণে তাঁর বাবা-মা তাঁকে কোন আনুষ্ঠানিক প্রশিক্ষণ দিয়ে উঠতে পারেন নি এবং তিনি দ্য ইন্ডিয়ান এক্সপ্রেসকে দেওয়া একটি সাক্ষাৎকারে বলেছেন, " আমার বাবা-মা এখন মনে করেন যে আমি আমার শৈশবে প্রচুর দৌড়াদৌড়ি করে বেড়াতাম। স্কুলে, আমি প্রতিটি টুর্নামেন্টের প্রতিটি অ্যাথলেটিক ইভেন্টে অংশগ্রহণ করতাম।"
তাঁর দ্বাদশ শ্রেণীর পরীক্ষায় ৯১ শতাংশ নম্বর অর্জন করার পর, তিনি সেন্ট জোসেফ কলেজ অফ ইঞ্জিনিয়ারিং থেকে কম্পিউটার-ইঞ্জিনিয়ারিং পড়তে চেন্নাই আসেন।
কর্মজীবন এবং অর্জন
বিভিন্ন আন্তঃ কলেজ ক্রীড়া ইভেন্টে অংশগ্রহণ করার পর, তিনি রাইচুরে ১৮তম জোন জুনিয়র আন্তঃ-রাষ্ট্রীয় অ্যাথলেটিক চ্যাম্পিয়নশিপ (২০০৬) এর মাধ্যমে খ্যাতির আলোয় আসেন। এতে তিনি অনূর্ধ্ব-১৬ বিভাগে ১০০ মি হার্ডল রেসে (বাধা দৌড়) সোনা জিতেছিলেন। তিনি ২০০৬ সালে অনূর্ধ্ব-১৮ বিভাগে পুনম বেলিয়াপ্পার ১১ বছরের পুরনো ১৪.৪০ সেকেন্ডের রেকর্ডটি ভেঙে দিয়েছিলেন। ২০০৮ সালে তিনি এই রেকর্ডকে আরও উন্নত করে ১৪.০৪ সেকেন্ড সময় নিয়ে দৌড়েছিলেন। মহীশূরে তিনি ০.০২ সেকেন্ড কম সময় নিয়ে নিজের রেকর্ডটিকেই আরও উন্নত করেন।
কলিন ব্লাইদ
কলিন ব্লাইদ (Colin Blythe; জন্ম: ৩০ মে, ১৮৭৯ - মৃত্যু: ৮ নভেম্বর, ১৯১৭) ডেপ্টফোর্ড এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৯ থেকে ১৯১৪ সময়কালে কেন্ট কাউন্টি ক্রিকেট ক্লাবের পক্ষে খেলেছেন। মূলতঃ স্লো লেফট আর্ম অর্থোডক্স বোলার ছিলেন ‘চার্লি’ ডাকনামে পরিচিত চার্লি ব্লাইদ।
প্রথম বিশ্বযুদ্ধ চলাকালে ব্রিটিশ সেনাবাহিনীতে কর্মরত ছিলেন ও বেলজিয়ামের পাসচেনডেল এলাকার কাছে ৮ নভেম্বর, ১৯১৭ তারিখে ৩৮ বছর বয়সে তিনি নিহত হন। কেন্টের নিজ মাঠে ক্যান্টারবারির সেন্ট লরেন্স গ্রাউন্ডে ব্লাইদসহ বিশ্বযুদ্ধে কর্মরত অবস্থায় মৃত্যুবরণকারী ক্লাবের সদস্যদের প্রতি শ্রদ্ধা নিবেদনকল্পে স্মারক প্রতিমূর্তি নির্মাণ করা হয়।
খেলোয়াড়ী জীবন
ডেপ্টফোর্ড এলাকায় কলিন ব্লাইদের জন্ম। অ্যাঞ্জেল গ্রাউন্ডের টনব্রিজ নার্সারিতে অধ্যয়ন করেন তিনি। ১৮৯৯ সালে কেন্ট দলে অংশগ্রহণের মাধ্যমে প্রথম-শ্রেণীর ক্রিকেটে অভিষেক ঘটে তার। মাঠের বাইরে তিনি বেহালা বাজাতে পারতেন।
১৩ ডিসেম্বর, ১৯০১ তারিখে অস্ট্রেলিয়ার বিপক্ষে তার টেস্ট অভিষেক ঘটে। সর্বশেষ টেস্ট খেলেন ১১ মার্চ, ১৯১০ তারিখে দক্ষিণ আফ্রিকার বিপক্ষে।
বলের আচরণ ও স্পিনের ওপর পুরোপুরিভাবে নিয়ন্ত্রণ ছিল তার। সঠিক নিশানায় ক্রমাগত বোলিং করতে পারতেন। বল ছোঁড়ার পূর্ব-মুহূর্তে আঙ্গুলের যথাযথ প্রয়োগ ঘটাতেন। এরফলে বলটি অর্থোডক্স ব্রেক বা লেট ইনসুইঙ্গার হবে কি-না নির্ধারণ করতেন। পিচ সহায়ক বোলিং করতেন তিনি।
অনুভূতিপ্রবণ ও শৈল্পিক দৃষ্টিভঙ্গীর অধিকারী ছিলেন কলিন ব্লাইদ। বেহালায় তার সবিশেষ দক্ষতা ছিল। মৃগীরোগে আক্রান্ত হওয়া স্বত্ত্বেও আগস্ট, ১৯১৪ সালে ছড়িয়ে পড়া প্রথম বিশ্বযুদ্ধে ব্রিটিশ সেনাবাহিনীতে সৈনিক হিসেবে যোগ দেন। ১৯১৪ সালের শেষে ক্রিকেট থেকে অবসর গ্রহণের কথা তিনি পূর্বেই জানিয়ে দিয়েছিলেন। সেপ্টেম্বরে আকস্মিকভাবে মৌসুমের খেলা বন্ধ হয়ে গেলে তিনি আনুষ্ঠানিকভাবে অবসরের কথা ঘোষণা করেন।
প্রথম বিশ্বযুদ্ধে অংশগ্রহণ
লিডস ও ইয়র্কশায়ার খনি এলাকাকে ঘিরে গড়ে উঠা কিংস অউন ইয়র্কশায়ার লাইট ইনফেন্ট্রি’র (কেওওয়াইএলআই) দ্বাদশ ব্যাটলিয়নে যোগ দেন। তিনি সার্জেন্ট পদবী ধারণ করেন। পাসচেনডেলের কাছে পাইমার্ন ও ফরেস্ট হলের মাঝামাঝি এলাকায় রেললাইনে কর্মরত অবস্থায় শত্রুর নিক্ষিপ্ত গোলা তার বুকে লাগে। ঘটনাস্থলেই তিনি নিহত হন।
বেলজিয়ামের ইপ্রেসের (ইপার) কাছে অক্সফোর্ড রোড কমনওয়েলথ ওয়ার গ্রেভস কমিশন সিমেট্রিতে তাকে সমাহিত করা হয়। কেন্ট ও ইংল্যান্ডের সতীর্থ ফ্রাঙ্ক ওলি টনব্রিজ পারিশ চার্চে ব্লাইদের শবানুষ্ঠানে অংশ নেন। উত্তর টনব্রিজের একটি রাস্তা তার নামে নামাঙ্কিত হয়। সেন্ট লরেন্স গ্রাউন্ডে স্মরণসভা অনুষ্ঠিত হয়। সমাধির পশ্চিম পার্শ্বে খোদিত আকারে লেখা রয়েছে: ‘কেন্ট একাদশের কলিন ব্লাইদ ১৯১৪-১৮ সালে সংঘটিত যুদ্ধে সক্রিয়ভাবে অংশগ্রহণ করেন ও ১৮ নভেম্বর, ১৯১৭ তারিখে ইপ্রেসে নিহত হন। ৩৮ বছর বয়সে অপ্রত্যাশিতভাবে বিদায় নিলেও ঐ সময়ের সেরা বোলারদের একজন ছিলেন ও সতীর্থ ক্রিকেটারদের প্রিয়পাত্র ছিলেন তিনি।’ তবে তারিখটি ভুলভাবে উল্লেখ করা হয়েছে। প্রকৃতপক্ষে তার দেহাবসান ঘটেছে ৮ তারিখে।
২০০৯ সালে ফ্ল্যান্ডার্সের যুদ্ধ সমাধিক্ষেত্রে ইংল্যান্ড ক্রিকেট দল পরিদর্শনে আসে। সেখানে তারা ব্লাইদের সমাধিতে পাথরে নির্মিত ক্রিকেট বল রেখে শ্রদ্ধার্ঘ্য নিবেদন করে। তৎকালীন ইংরেজ ক্রিকেট অধিনায়ক অ্যান্ড্রু স্ট্রস মন্তব্য করেন যে, ‘এটি গভীর আবেগময় মুহূর্ত ও দূর্দান্ত অভিজ্ঞতা।’
অ্যামোরীয় ভাষা
এটি প্রাচীন উত্তর-পশ্চিম সেমিটীয় ভাষা। প্রাচীন অ্যামোরীয় গোত্রগুলি এই ভাষায় কথা বলত। অ্যামোরীয়রা ২য় সহস্রাব্দে ব্যাবিলনের বিভিন্ন শহর শাসন করত। সেসময়কার আক্কাদীয় লেখকেরা যেসব অ-আক্কাদীয় নাম লিপিবদ্ধ করে গেছেন, সেগুলি থেকে অ্যামোরীয়দের ভাষা সম্পর্কে ধারণা পাওয়া যায়। এই নামগুলিককখনো কখনো প্রাচীন মিশরীয় লেখাতেও দেখতে পাওয়া যায়।
শুজাআ খলিলজাদেহ
২০০৭ সালে, শুজাআ ইরান অনূর্ধ্ব-২০ দলের হয়ে ইরানের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ইরানের বয়সভিত্তিক দলের হয়ে খেলার পর, তিনি ২০০৯ সালে ইরানের হয়ে আন্তর্জাতিক পর্যায়ে অভিষেক করেছেন; ইরানের জার্সি গায়ে তিনি এপর্যন্ত ২৫ ম্যাচে ১টি গোল করেছেন।
প্রারম্ভিক জীবন
শুজাআ খলিলজাদেহ ১৯৮৯ সালের ১৪ই মে তারিখে ইরানের বহনেমিরে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
শুজাআ কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১৩ই নভেম্বর তারিখে ঘোষিত ইরানের ২৫ সদস্যের চূড়ান্ত দলে স্থান পেয়েছেন।
রাজেন্দ্রচন্দ্র হাজরা
তিনি ঢাকা বিশ্ববিদ্যালয় এবং কলকাতার সংস্কৃত কলেজের অধ্যাপক ছিলেন । মধ্যযুগের ভারতের আইন ও সমাজ সম্পর্কে মৌলিক গবেষণার জন্য এশিয়াটিক সোসাইটি থেকে ১৯৮০ খ্রিষ্টাব্দে নরেশচন্দ্র সেনগুপ্ত পদক পান । তিনি এশিয়াটিক সোসাইটির ফেলো ছিলেন । তিনি হিন্দু পুরানের উপর কয়েকটি বই লিখেছিলেন ।
বেথুয়াডহরী বন্যপ্রাণ অভয়ারণ্য
বেথুয়াডহরী বন্যপ্রাণ অভয়ারণ্য (Bethuadahari Wildlife Sanctuary), হচ্ছে ভারতের পশ্চিমবঙ্গের নদিয়া জেলায় অবস্থিত একটি অভয়ারণ্য। ১৯৫৮-৫৯ সালে এই বনভূমির সৃজনকাজ শুরু হয়। ১৯৮০ সালে সরকারিভাবে বন্যপ্রাণ অভয়ারণ্য হিসেবে ঘোষিত হয়। এর মোট আয়তন ১.২১ বর্গকিমি।
অবস্থান
বেথুয়াডহরী অভয়ারণ্যটি ৩৪ নং জাতীয় সড়কে র পাশে বেথুয়াডহরী শহরের সন্নিকটে অবস্থিত। কলকাতা - শিয়ালদহ লাইনে বেথুয়াডহরী রেলওয়ে স্টেশন থেকেও এই স্থানে যাওয়া যায়।
জীববৈচিত্র্য
এখানে চিত্রা হরিণ, বেজী, খরগোশ দেখা যায়। সরীসৃপদের ভেতরে দেখা যায় অজগর, গুই সাপ এবং ঘড়িয়াল।
ডাল্টন (একক)
থাম্ব|জন ডালটন ডাল্টন বা সমন্বিত পারমাণবিক ভর |(একক ভর পরিমাপের বিশেষ একটি একক,) রসায়ন ও পদার্থবিজ্ঞানে যার বহুল ব্যবহার রয়েছে। সাধারণত রাসায়নিক বন্ধনে আবদ্ধ নয়, স্থিতাবস্থায় এরূপ একটি কার্বন-১২ পরমাণুর ভরের ১/১২ অংশকে বলা হয় এক ডাল্টন।  পারমাণবিক ভর ধ্রুবক যদি mu হয়,তাহলে mu= m(12 C)/12= ১ ডাল্টন।
পরমাণু, অণু ও মৌলিক কণিকাগুলোর পরিমাপের জন্য পদার্থবিজ্ঞান ও রসায়নে ডাল্টন এককের বহুল ব্যবহার লক্ষ্য করা যায়। হিলিয়াম-৪ আইসোটোপের একটি পরমাণুর ভর ৪.০০২৬ ডাল্টন। এটি আইসোটোপটির একটি মৌলিক বৈশিষ্ট্য ও সকল আইসোটোপের ক্ষেত্রে পরমাণুর ভর একই। অ্যাসপিরিন বা   অ্যাসিট্যালসাইলিক এসিডের (C9H8O4) গড় আণবিক ভর ১৮০.১৫৭ ডাল্টন (প্রায়)। তবে ঠিক ১৮০.১৫৭ ডাল্টন আণবিক ভরবিশিষ্ট কোনো অ্যাসিটালসাইলিক অ্যাসিড অণু নেই। অ্যাসিটালসাইলিক অ্যাসিড অণুর ভরের দুইটি সাধারণ পরিমাপ হলো- ১৮০.০৪২২৮ ডাল্টন ও ১৮১.০৪৫৬৫ ডাল্টন।
আলোকসম্পাতকাল (আলোকচিত্রগ্রহণ)
আলোকচিত্রগ্রহণের আলোচনায় আলোকসম্পাতকাল (Exposure time এক্সপোজার টাইম) বা আবরক কপাটের দ্রুতি (Shutter speed শাটার স্পিড) বলতে কোনও আলোকচিত্রগ্রহণের সময় আলোকচিত্রগ্রাহক যন্ত্র তথা ক্যামেরার ফিল্ম (বিশেষ আলোকসংবেদী ফিতা) বা ডিজিটাল সেন্সরটি (বিশেষ আলোকসংবেদী পৃষ্ঠ) যতটুকু সময় ধরে কপাট-খোলা অবস্থায় আলোর প্রতি অনাবৃত থাকে অর্থাৎ যতটুকু সময় ধরে সেটির উপর আলোকসম্পাত ঘটে, সেই সময়ের পরিমাণকে বোঝায়। ফিল্ম বা সেন্সরে কী পরিমাণ আলো পৌঁছাবে, তা ক্যামেরার আলোকসম্পাতকালের সমানুপাতিক। ১ সেকেন্ডের ৫০০ ভাগের একভাগে যতটুকু আলো সম্পাতিত হবে, ১ সেকেন্ডের ২৫০ ভাগের একভাগে তার দ্বিগুণ পরিমাণ আলো ঢুকবে।
ডাল্টন (একক)
মোল পদার্থ পরিমাপের একটি আন্তর্জাতিক একক। যদি কোনো পদার্থের এক মোলের গ্রামে পরিমাপকৃত ভর এর গঠনকারী পরমাণুর  ডাল্টনে পরিমাপকৃত গড় ভরের মানের সমান। কোনো রাসায়নিক যৌগের মোলার ভর এর গড় আণবিক ভরের মানের সমান।  উদাহরণস্বরূপ বলা যায়, এক অণু পানির গড় ভর ১৮.০১৫৩ ডাল্টন; আবার এক মোল পানির ভর ১৮.০১৫৩ গ্রাম। যদি কোনো প্রোটিন অণুর গড় ভর ৬৪ কিলোডাল্টন হয়, তাহলে এর মোলার ভর ৬৪ কেজি/মোল। তবে ২০১৯ সালের ২০ মে মোল এককের পুনঃসংজ্ঞায়নের ফলে মোল ও ডাল্টন এককের এই সমতা একেবারে নিখুঁত হয় না।
সাধারণত, ডাল্টন এককে পরমাণুর ভর পরমাণুর নিউক্লিওনসংখ্যার সমান না হলেও প্রায় কাছাকাছি। কোনো যৌগের ডাল্টন এককে ভর মোলার এককে এর অণুগুলোর ভরের সমষ্টির সমান। উদাহরণস্বরূপ বলা যায়, কার্বন-১২ পরমাণুর ডাল্টন এককে পারমাণবিক ভর ১২ ডাল্টন। আবার, এতে ছয়টি প্রোটন ও ছয়টি নিউট্রন রয়েছে। সুতরাং এর নিউক্লিওন সংখ্যা=৬+৬=১২। কিন্তু অণু/পরমাণু/কণিকার ভর পারমাণুর নিউক্লিয়াসের মধ্যে ক্রিয়ারত বন্ধনশক্তির কারণে পরিবর্তিত হতে পারে। তাই এই সমতা শুধু কার্বন-১২ পরমাণুর স্থিতাবস্থাতেই কাজ করবে। এই মান অন্যান্য পরমাণু কিংবা আইসোটোপের ক্ষেত্রে ভিন্ন হতে পারে। যেমন- প্রোটিয়ামের পারমাণবিক ভর ১.০০৭৮২৫০৩২২৪১(৯৪) ডাল্টন, মুক্ত নিউট্রন কণিকার ভর ১.০০৮৬৬৪৯১৫৯৫(৪৯) ডাল্টন ও ডিউটেরিয়াম পরমাণুর ভর ২.০১৪১০১৭৭৮১১৪(১২২) ডাল্টন। এই পার্থক্য বা ভরত্রুটি সাধারণত ০.১% এর কম হয়ে থাকে। ব্যতিক্রম হলো- হাইড্রোজেন-১ (প্রায় ০.৮%), হিলিয়াম-৩(০.৫%), লিথিয়াম (০.২৫%) ও বেরিলিয়াম (০.১৫%)।
ভর-শক্তি রূপান্তর
1.49241808560(45)×10−10 J
931.49410242(28) MeV
রিয়াজউদ্দীন বাজার
রিয়াজউদ্দীন বাজার চট্টগ্রাম শহরের একটি ঐতিহাসিক বাজার। এটি চট্টগ্রাম রেলওয়ে স্টেশনের নিকট অবস্থিত।
ইতিহাস
চট্টগ্রাম নোয়াখালী অঞ্চলের প্রথম গ্র্যাজুয়েট শেখ রিয়াজউদ্দিন আহমদ সিদ্দিকীর নামে এই বাজারের নামকরণ হয়। চট্টগ্রাম রেলওয়ে স্টেশনের নিকট জঙ্গলাকীর্ণ বিশাল অঞ্চল তিনি কম দামে কিনে নেন এবং এই বাজারটি প্রতিষ্ঠা করেন।
বিবরণ
রিয়াজউদ্দীন বাজার, চট্টগ্রাম শহরের অন্যতম ব্যস্ততম একটি বাজার। এখানে সবধরনের জিনিসপত্রই পাওয়া যায়। এখানে রয়েছে দুই শতাধিক মার্কেটে ১০ হাজারেরও বেশি দোকান। উত্তরে এনায়েতবাজার, দক্ষিণে স্টেশন রোড, পূর্বে জুবিলী রোড এবং পশ্চিমে বিআরটিসি বাস স্ট্যান্ড-এর বিশাল এলাকা নিয়েই রিয়াজউদ্দীন বাজার।
টিকেলের বাদামি ধনেশ
টিকেলের বাদামি ধনেশ (Anorrhinus tickelli), যারা মরিচা-গালওয়ালা ধনেশ নামেও পরিচিত হল ধনেশ প্রজাতির একটি উপজাতি। এদেরকে প্রধানত উত্তর-পূর্ব ভারতে দেখতে পাওয়া যায়। এছাড়াও মায়ানমার, এবং থাইল্যান্ডের পশ্চিম দিকে দেখতে পাওয়া যায়। অস্টেনের বাদামি ধনেশ এই উপজাতির মতনই কিন্তু কিছু কিছু ক্ষেত্রে এদের থেকে আলাদা।
এরা লম্বায় ৬০-৬৫ সেমি। এরা মাঝারি আকারের ধনেশ এবং এদের মাথার দিকের রঙ হয় ঘন বাদামি রঙের এবং নিচের দিকের রঙ হয় লালচে রঙের। পুরুষদের খড়খড়ে গাল এবং গলা হয়। পুরুষ এবং মহিলা উভয় তরুণরাই প্রাপ্তবয়স্ক পুরুষদের বৈশিষ্ট্য বহন করে।
এদের প্রধান বাসস্থান হল চিরসবুজ এবং ঘন জঙ্গল অঞ্চল যা প্রধানত সমতলভূমি থেকে ১৫০০ মিটার উঁচুতে।
এরা প্রধানত গ্রুপে প্রজনন করা পছন্দ করে।
স্যামুয়েল টিকেলের নাম অনুযায়ী এই উপজাতির নাম রাখা হয়েছে টিকেলের বাদামি ধনেশ।
শিমিত আমিন
শিমিত আমিন একজন ভারতীয় মার্কিন চলচ্চিত্র পরিচালক ও সম্পাদক। তিনি চাক দে! ইন্ডিয়া (২০০৭) চলচ্চিত্র নির্মাণের জন্য সর্বাধিক পরিচিত। এই কাজের জন্য তিনি জাতীয় চলচ্চিত্র পুরস্কার, শ্রেষ্ঠ পরিচালক বিভাগে আইফা পুরস্কার ও স্ক্রিন পুরস্কার অর্জন করেন। এছাড়া তিনি ভূত (২০০৩) চলচ্চিত্রের জন্য শ্রেষ্ঠ চিত্রসম্পাদনা বিভাগে ফিল্মফেয়ার পুরস্কার অর্জন করেন। তার পরিচালিত অন্যান্য চলচ্চিত্র হল অব তক ছপ্পন (২০০৪) এবং রকেট সিং: সেলসম্যান অব দ্য ইয়ার (২০০৯)।
প্রণব দেববর্মা
প্রণব দেববর্মা (জন্ম ২১ ডিসেম্বর ১৯৬২) একজন ভারতীয় রাজনীতিবিদ এবং ভারতের কমিউনিস্ট পার্টি (মার্কসবাদী) এর সদস্য। তিনি সিমনা (ত্রিপুরা বিধানসভা কেন্দ্র) থেকে ১৯৯৩ থেকে ২০১৮ সাল পর্যন্ত ত্রিপুরা বিধানসভার প্রাক্তন সদস্য।   ২০১৮ সালের ত্রিপুরা বিধানসভা নির্বাচনে তিনি আইপিএফটি প্রার্থী বৃষকেতু দেববর্মার কাছে পরাজিত হন।
জীবনের প্রথমার্ধ
দেববর্মা ১৯৬২ সালের ২১ ডিসেম্বর ভারতের সিধাই ত্রিপুরার ইশানপুরে জন্মগ্রহণ করেন। ১৯৭৮ থেকে ১৯৮৮ সাল পর্যন্ত এসএফআই টিএসইউ- এর ব্যানারে তিনি ছাত্র আন্দোলনে নিজেকে যুক্ত করেছেন। তিনি মহারাজা বীর বিক্রম কলেজ থেকে স্নাতক সম্পন্ন করেন। স্নাতক শেষ করার পর যুবকদের প্রকৃত সমস্যা জানতে তিনি যুব সংগঠনে যোগ দেন। ১৯৯৬ সালে, অল ত্রিপুরা টাইগার ফোর্স তাকে অপহরণ করে এবং তাকে বাংলাদেশে নিয়ে যায়, তিনি তাদের কঠোর নজরদারিতে ১১ মাস অতিবাহিত করেন।
রাজনৈতিক পেশা
১৯৭৮ সাল থেকে ছাত্র কর্মী হিসেবে তার রাজনৈতিক জীবন শুরু হয়। পরে তিনি সিপিআইএম)- এর উপজাতীয় যুব শাখা উপজাতি যুব ফেডারেশনে যোগ দেন। ১৯৯৩ সালে, ত্রিপুরা বিধানসভা নির্বাচনে তিনি সিমনা এসটি থেকে বিধানসভার সদস্য হন। ১৯৯৩ থেকে ২০১৮ সাল পর্যন্ত তিনি সিমনা নির্বাচনী এলাকার বিধায়ক ছিলেন। তিনি সিপিআই(এম) ত্রিপুরা রাজ্য কমিটির সদস্য এবং গণমুক্তি পরিষদের কেন্দ্রীয় কমিটির সদস্য।
আমীর খসরু মাহমুদ চৌধুরী
আমীর খসরু মাহমুদ চৌধুরী একজন বাংলাদেশি রাজনীতিবিদ, ব্যবসায়ী এবং সাবেক মন্ত্রী। তিনি ১৯৯১ সালে চট্টগ্রাম-৮ আসন থেকে উপনির্বাচনে প্রথমবারের মত বাংলাদেশ জাতীয়তাবাদী দলের (বিএনপি) মনোনয়নে সংসদ সদস্য নির্বাচিত হন। ২০০১ সালে বাণিজ্য মন্ত্রণালয়ের মন্ত্রী হিসেবে দায়িত্ব গ্রহণ করেন এবং ২৫ মার্চ ২০০৪ পর্যন্ত মন্ত্রী হিসেবে দায়িত্ব পালন করেন। বর্তমানে তিনি বিএনপির সর্বোচ্চ নীতিনির্ধারণী ‘স্থায়ী কমিটি’র সদস্য ও বিএনপির চেয়ারপারসনের উপদেষ্টা হিসেবে দায়িত্ব পালন করছেন।
প্রারম্ভিক জীবন
আমীর খসরু ১৯৪৯ সালে চট্টগ্রাম জেলার পাহাড়তলী থানার উত্তর কাট্টলীতে জন্মগ্রহণ করেন। তার পিতার নাম আলহাজ্ব মাহমুদুন্নবী চৌধুরী ও মাতার নাম মেহেরুন্নেসা বেগম চৌধুরী। মাহমুদুন্নবী চৌধুরী ১৯৫৪ সালের পূর্ব পাকিস্তানের আইনপরিষদ নির্বাচনে ডবলমুরিং-সীতাকুন্ড আসন থেকে জয়লাভ করেন এবং যুক্তফ্রন্ট সরকার গঠন করলে তিনি প্রথমে গণযোগাযোগ মন্ত্রী ও পরে ত্রাণ ও পুনর্বাসন মন্ত্রণালয়ের মন্ত্রীত্ব লাভ করেন। আমীর খসরুর দাদার নাম খাদেম আলী চৌধুরী এবং দাদির নাম আলফুন নেছা।
আমীর খসরু ১৯৬৯ সালে চট্টগ্রাম কলেজ থেকে স্নাতক ডিগ্রী অর্জন করেন। তারপর যুক্তরাজ্যের লন্ডন থেকে হিসাব বিজ্ঞানে উচ্চ শিক্ষা গ্রহণ করেন।
কর্মজীবন
আমীর খসরু মাহমুদ চৌধুরী শিক্ষাজীবন শেষ করে তার পিতার ব্যবসায় যুক্ত হন। তিনি চট্টগ্রাম স্টক এক্সচেঞ্জ প্রতিষ্ঠা করেন এবং চেয়ারম্যান হিসেবে দায়িত্ব পালন করেন। তিনি চট্টগ্রাম চেম্বার অফ কমার্স অ্যান্ড ইন্ডাস্ট্রিজের সাবেক সভাপতি ও দক্ষিণ এশিয়া এক্সচেঞ্জ ফেডারেশনের প্রথম সভাপতি হিসেবে দায়িত্ব পালন করেন। এছাড়া খসরু চট্টগ্রামে দক্ষিণ কোরিয়ার অনারারি কনসাল, সোনালী ব্যাংকের ভারপ্রাপ্ত চেয়ারম্যান, জাতীয় রাজস্ব বোর্ড ও বাংলাদেশ শিল্প বিভাগের উপদেষ্টা কমিটির সদস্য হিসেবে দায়িত্ব পালন করেন।
রাজনৈতিক জীবন
খালেদা জিয়া ১৯৯১ সালের নির্বাচনে চট্টগ্রাম-৮ আসন থেকে বিজয়ী হয়ে আসনটি ছেড়ে দেওয়ার পর আমীর খসরু মাহমুদ চৌধুরী চট্টগ্রাম-৮ আসন থেকে উপনির্বাচনে বিজয়ী হন। একই আসন থেকে ফেব্রুয়ারি ১৯৯৬, জুন ১৯৯৬ এবং ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে বিজয়ী হন। ২০০৮ সালে নবম জাতীয় সংসদ নির্বাচনে তিনি চট্টগ্রাম-১০ থেকে নির্বাচন করেন এবং বাংলাদেশ আওয়ামী লীগের মনোনীত প্রার্থী এম. আবদুল লতিফের কাছে পরাজিত হন।
২০০১ সালের নির্বাচনে তার নিজ দল বিএনপি সরকার গঠন করলে একই বছরের ১০ অক্টোবর তিনি বাণিজ্য মন্ত্রণালয়ের মন্ত্রী হন এবং ২৫ মার্চ ২০০৪ পর্যন্ত মন্ত্রী হিসেবে দায়িত্ব পালন করেন। বর্তমানে তিনি বিএনপির সর্বোচ্চ নীতিনির্ধারণী ‘স্থায়ী কমিটি’র সদস্য ও বিএনপির চেয়ারপারসনের উপদেষ্টা হিসেবে দায়িত্ব পালন করছেন। এছাড়াও তিনি চট্টগ্রাম মহানগর বিএনপির সভাপতি দায়িত্ব পালন করেছেন। আমীর খসরু ২০১৮ সালের নির্বাচনে চট্টগ্রাম-১১ আসনে বাংলাদেশ জাতীয়তাবাদী দলের মনোনয়ন লাভ করেন।
ব্যক্তিগত জীবন
ব্যক্তিগত জীবনে আমীর খসরু, তাহেরা আলমের সাথে বিবাহ বন্ধনে আবদ্ধ হন। এই দম্পতির এক পুত্র ও এক কন্যা রয়েছে।
বিশকেন্ত সংস্কৃতি
থাম্ব|right|বিশকেন্ত সংস্কৃতি
বিশকেন্ত সংস্কৃতি বা বেশকেন্ট সংস্কৃতি ব্রোঞ্জ যুগের শেষ দিকের দক্ষিণ তাজিকিস্তানের একটি প্রত্নতাত্ত্বিক সংস্কৃতি যা ১৭০০ - ১৫০০ খ্রীস্টপূর্বে গড়ে উঠেছিল। এর ব্যাপারে প্রাথমিকভাবে এই অঞ্চলে প্রাপ্ত কবরস্থানগুলি থেকে জানা যায় যা ভ্রাম্যমাণ পশুপালকেরা ব্যবহার করেছিলেন বলে মনে হয়।
বিশকেন্ত সংস্কৃতিকে সোয়াট সংস্কৃতির সম্ভাব্য পূর্বসূরী হিসাবে ভাবা হয়, যা উত্তর-পশ্চিম ভারতে  ইন্দো-আর্য জনগোষ্ঠীর মানুষদের প্রাথমিক যাত্রার সাথে সম্পর্কিত বলে মনে হয়।
চর মাইজদিয়া
চার মাইজদিয়া ভারতের পশ্চিমবঙ্গ রাজ্যের নদিয়া জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে চার মাইজদিয়া শহরের জনসংখ্যা হল ৫০০৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে চার মাইজদিয়া এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
ভোটমারি রেলওয়ে স্টেশন
ভোটমারি রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
অবস্থান
ভোটমারি রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন ।
পরিষেবা
ভোটমারি রেলওয়ে স্টেশন দিয়ে যেসব ট্রেন চলাচল  করে নিম্নে তা উল্লেখ করা হলো:
ভারতীয় জনসংঘ
ভারতীয় জনসঙ্ঘ ভারতের একটি বিশেষ হিন্দুত্ববাদী রাজনৈতিক সংগঠন যার অস্তিত্বকাল ১৯৫১ থেকে ১৯৯০ সাল এবং পরবর্তীকালে এই সংগঠনটিই ভারতীয় জনতা পার্টি নামক ভারতের একটি অন্যতম রাজনৈতিক দলে রূপান্তরিত হয়।
উদ্ভব
১৯৫১ খ্রিষ্টাব্দের ২১ অক্টোবর প্রখ্যাত রাজনীতিবিদ ডঃ শ্যামাপ্রসাদ মুখোপাধ্যায় দিল্লিতে রাষ্ট্রীয় স্বয়ংসেবক সঙ্ঘের সঙ্গে ঐকমত্যের ভিত্তিতে প্রতিষ্ঠা করেন ভারতীয় জনসঙ্ঘ।
আরও দেখুন
২. রাষ্ট্রীয় স্বয়ংসেবক সংঘ
নারায়ণগঞ্জ সরকারি মহিলা কলেজ
নারায়ণগঞ্জ সরকারি মহিলা কলেজ বাংলাদেশের নারায়ণগঞ্জ জেলার একটি পুরোনো ও ঐতিহ্যবাহী শিক্ষাপ্রতিষ্ঠান। এ কলেজটি ১৯৬২ সালে প্রতিষ্ঠিত হয়।
বুরব মোহন ত্রিপুরা
বুরবা মোহন ত্রিপুরা ত্রিপুরার একজন ভারতীয় রাজনীতিবিদ। তিনি ভারতীয় জনতা পার্টির সদস্য। ২০১৮ সালের নির্বাচনে তিনি কারবুকের প্রতিনিধিত্বকারী বিধানসভার সদস্য (এমএলএ) হিসাবে জিতেছিলেন।  ২০২২ সালে, তিনি বিজেপি ছেড়ে তিপ্রা মোথায় যোগ দেন।
নারায়ণগঞ্জ সরকারি মহিলা কলেজ
ইতিহাস
১৯৬২ সালে নারী শিক্ষা উন্নয়নের লক্ষে সিভিল সোসাইটি কর্তৃক প্রতিষ্ঠিত হয় নারায়ণগঞ্জ সরকারি মহিলা কলেজ। ১৯৬৩ সালে অবকাঠামো সমস্যার কারণে পৌরসভা গণগ্রন্থাগারে ক্যাম্পাস স্থানান্তরিত হয়। পরবর্তীতে ১৯৬৫ সালে সরকারি তোলারাম কলেজের দানকৃত স্থানে নিজস্ব একাডেমিক ভবন নির্মিত হয়। মুক্তিযুদ্ধের সময় ১৯৭১ সালে কলেজটির ভবন ব্যাপকভাবে ধ্বংস হয়। সাবেক রাষ্ট্রপতি হুসেইন মুহাম্মদ এরশাদ ১ নভেম্বর ১৯৮৪ সালে সরকারি কলেজ হিসেবে ঘোষণা করেন।
গ্রন্থাগার
ছাত্রীদের জন্য গ্রন্থাগার সুবিধা রয়েছে। অনেক বিষয়ের হাজার হাজার বই গ্রন্থাগারে আছে।
পরিবহন
শিক্ষার্থীদের পরিবহনের জন্য নারায়ণগঞ্জ সরকারি মহিলা কলেজের ২টি বাস আছে।
মড্যুলেশন
থাম্ব|ফ্রিকোয়েন্সি মডুলেশন টেলিযোগাযোগের ক্ষেত্রে মডুলেশন (ইংরেজি ভাষায়: Modulation) বলতে কোন পর্যাবৃত্ত তরঙ্গকে ব্যবহার করে একটি তথ্য সংকেত প্রেরণের জন্য উক্ত তথ্য সংকেতটিকে বিভিন্ন ভাবে পরিবর্তন করার প্রক্রিয়াকে বোঝায়। একজন সঙ্গীতজ্ঞ যেমন বাদ্যযন্ত্রের ভলিউম, টাইমিং ও পিচ পরিবর্তনের মাধ্যমে তা থেকে নিঃসৃত স্বরের পরিবর্তন করেন, এই ব্যাপারটাও অনেকটা তেমন। টেলিযোগাযোগে কোন তরঙ্গকে মড্যুলেশন করার জন্য তার সাথে একটি উচ্চ কম্পাঙ্কের বাহক সংকেত যুক্ত করা হয়। এভাবে মূল তথ্য সংকেতটির তিনটি ধর্ম পরিবর্তন করা যায়। ধর্ম তিনটি হল বিস্তার (ভলিউম), কম্পাঙ্ক (frequency) এবং দশা (পিচ)। ব্র্যাকেটের শব্দগুলো এর সাথে সামঞ্জস্যপূর্ণ সঙ্গিতীয় ভাষাকে নির্দেশ করছে।
মডুলেশনের প্রয়োজনীয়তাঃ
মডুুুলেশনের প্রয়োজনীয়তা টেলিযোগাযোগ মাধ্যমে ব্যপক। এটি ছাড়া টেলিযোগাযোগ ব্যবস্থা অচল প্রায়। নিচে এর প্রয়োজনীয়তা উল্লেখ করা হলো-
১)  এন্টিনার দৈর্ঘ্য কমাতে ।
২)অপারেটিং রেঞ্জ বৃদ্ধি করে ।
৩) ফ্রি স্পেসে বেশি দূর পর্যন্ত তথ্য পৌছে দেয়া যায়।
৪) তার বিহীন যোগাযোগ ব্যবস্থা বৃদ্ধি করে ।
৫) সিগন্যালের গোপনীয়তা বৃদ্ধি করে।
৬) ব্যান্ড উইডথ ইচ্ছা মত বৃদ্ধি করা ও কমানো যায় ।
প্রধানমন্ত্রীর শিক্ষা সহায়তা ট্রাস্ট
প্রধানমন্ত্রীর শিক্ষা সহায়তা ট্রাস্ট মেধার ভিত্তিতে সুবিধাবঞ্চিত শিক্ষার্থীদের বৃত্তি প্রদানের জন্য সৃষ্ট বাংলাদেশের শিক্ষা মন্ত্রণালয়ের অধীনস্থ একটি সরকারি ট্রাস্ট ফান্ড। এটি বাংলাদেশের প্রধানমন্ত্রীর নেতৃত্বে একটি উপদেষ্টা কাউন্সিল দ্বারা পরিচালিত হয়।
ইতিহাস
২০ এপ্রিল ২০১০ তারিখে প্রধানমন্ত্রী শেখ হাসিনা বাংলাদেশে সুবিধাবঞ্চিত শিক্ষার্থীদের জন্য ট্রাস্ট ফান্ড গঠনের পরিকল্পনা মন্ত্রণালয়ে লিখিত আদেশ পাঠান। ২০১১ সালের ৩১ জানুয়ারি পরিকল্পনা মন্ত্রণালয় ট্রাস্ট ফান্ডের চূড়ান্ত প্রস্তাব পরিকল্পনা কমিশনে জমা দেয়। ২০১১ সালের ৬ মার্চ পরিকল্পনা মন্ত্রণালয় ট্রাস্ট তহবিলের উপর শিক্ষা মন্ত্রণালয়ে একটি আধা সরকারি পরিকল্পনা প্রেরণ করে। ২০১১ সালের ১২ ডিসেম্বর বাংলাদেশের মন্ত্রিসভা এই ট্রাস্ট অনুমোদন করে। ২০১২ সালের ১১ মার্চ প্রধানমন্ত্রীর শিক্ষা সহায়তা ট্রাস্টের বিলটি বাংলাদেশের সংসদে পাস হয়। ২০১৭ সালে বাংলাদেশের ব্যাংকগুলো প্রধানমন্ত্রীর শিক্ষা সহায়তা ট্রাস্ট, সূচনা ফাউন্ডেশন এবং জাতির জনক বঙ্গবন্ধু শেখ মুজিবুর রহমান মেমোরিয়াল ট্রাস্টকে ১৩৬০ মিলিয়ন টাকা অনুদান দিয়েছে।
২০১৪ থেকে ২০১৭ সাল পর্যন্ত ৭৪৬ হাজার শিক্ষার্থী ৪১১০ মিলিয়ন টাকা শিক্ষা তহবিল পেয়েছে। ২০১৮ সালে প্রধানমন্ত্রীর শিক্ষা সহায়তা ট্রাস্ট থেকে ২৭৯ হাজার শিক্ষার্থী শিক্ষা তহবিল পেয়েছে।
আকাবার প্রথম শপথ
আকাবার প্রথম শপথ বলতে বুঝায় ৬২১ খ্রিষ্টাব্দে মদিনা থেকে আসা একদল সাহাবার ইসলামের উপর অটল এবং ইসলাম প্রচারের কাজে সাহায্য করার শপথ নেওয়া।
ঘটনা প্রসঙ্গ
মক্কায় মুহাম্মাদ তার সাহাবারা ইসলাম প্রচারে কাজ করেছেন সর্বত্র। তাঁরা হজ্বের মৌসুমে বিভিন্ন দেশ ও শহর থেকে আগত মানুষদের কাছেও ইসলাম প্রচার করেছেন। ফলে ইয়াসরীফ (মদিনার পূর্ব নাম), সিরিয়া, মিশর সহ অনেক এলাকাতেই ইসলামের দাওয়াত পৌঁছে যায়।
এরফলে ৬২১ খ্রিষ্টাব্দে (নবুয়তের দ্বাদশ বছরে) মুহাম্মদ হজের সময়ে মদিনা থেকে আগত একদল লোকের সাথে সাক্ষাত করলেন ।এই দলের ১২ জন সদস্যের মধ্যে ১০ জনই ছিলো মদিনার উল্লেখযোগ্য গোত্র বনু খাযরাজ ও বনু আউস গোত্রের লোক। তারা মিনার কাছে আকাবা উপত্যকায় উপস্থিত হয়ে রাসুলের নিকট ইসলামের শপথ বাক্য পাঠ করেন।
শপথনামা
(১) আমরা একমাত্র আল্লাহর উপাসনা করব।
(২) আমরা ব্যভিচারে লিপ্ত হব না।
(৩) আমরা চুরি-ডাকাতি বা কোনোরূপ পরস্ব আত্মসাৎ করব না।
(৪) আমরা সন্তান হত্যা বা বলিদান করব না।
(৫) কারও প্রতি মিথ্যা অপবাদ বা দোষারোপ করব না।
(৬) প্রত্যেক সৎকাজে আল্লাহর রাসুলকে মেনে চলব এবং কোনো ন্যায় কাজে তার অবাধ্য হব না।
ঐতিহাসিক তাৎপর্য
মদিনাবাসির এই বাইয়াত বা শপথ পরবর্তীতে ইসলাম প্রসারের ব্যপারে ত্বরান্বিত করেছিলো। ফলশ্রুতিতে এরপরে আকাবায় আরো দুটি শপথ হয়। মুহাম্মদ মুসআব ইবনে উমাইর কে মদিনায় পাঠিয়েছিলেন মদিনাবাসিকে ইসলাম ও কুরআন শিক্ষাদানের জন্য।
বেতনা এক্সপ্রেস
বেতনা এক্সপ্রেস (ট্রেন নাম্বার-৫৩/৫৪/৯৫/৯৬) বাংলাদেশ রেলওয়ে পরিচালিত একটি যাত্রীবাহী ট্রেন। এই ট্রেনটি খুলনা-বেনাপোল-খুলনা রেলপথে চলাচল করে। এই ট্রেনটি আগে বেনাপোল কমিউটার ও  খুলনা কমিউটার নামে চলাচল করতো।
সম্পর্কিত নিবন্ধ
বেতনা নদী
আগা নুর মসজিদ
আগা নুর মসজিদ (ফারসি: مسجد آقانور) ইরানের এসফাহানে অবস্থিত একটি মসজিদ। শাহ আব্বাস প্রথম যুগে প্রতিষ্ঠিত হয়েছিল এবং শাহ সাফী যুগে সমাপ্ত হয়েছিল।মসজিদটির নামের উপরে শিলালিপিতে উভয় রাজার নাম উল্লেখ করা হয়েছিল। ইসফাহানের অন্যতম ধনী ব্যক্তি নূরউদ্দিন মোহাম্মদ ইসফাহানির তত্ত্বাবধানে মসজিদটি নির্মিত হয়েছিল। এই মসজিদের শাবেস্তান ইসফাহানের অন্যতম সুন্দর শবেস্তান। শাবেস্তানে মার্বেল খিলানযুক্ত পাথরের স্তম্ভ রয়েছে, যা দিনের বেলা আলো ঝলমল করে।
প্যারানথ্রোপাস রোবাস্টাস
প্যারানথ্রোপাস রোবাস্টাস (অথবা অস্ট্রালোপিথেকাস রোবস্টাস) হচ্ছে ১৯৩৮ সালে উত্তর আফ্রিকায় প্রাপ্ত প্রাক-হোমিনিনের প্রজাতি। এই প্রজাতির খুলির বৈশিষ্ট্যকে বিশ্লেষণ করে দেখা গিয়েছে; তাদের চোয়াল বেশ ভারী অর্থাৎ, তাদের মাথার উপরে হাড়ের আইল, বড় চোয়াল, প্রকট ভুরু ও চিবুকের হাড় সহ সমস্ত হাড় পুরু। যেহেতু তাদের মুখের অবস্থা বেশ গাট্টাগোট্টা বা স্থুলকায় (রোবাস্টাস) তাই তাদের নামকরণ করা হয় প্যারানথ্রোপাস রোবাস্টাস বা স্থুলকায় মানব।
অনুমান করা হয় আজ থেকে ২০ থেকে ১২ লক্ষ বছর পূর্বে প্যারানথ্রোপাস রোবাস্টাস বসবাস করত। এর বড় চোয়াল এবং চোয়ালের হাড় আছে। তাদের বড় চোয়াল এর উপর করা গবেষণা থেকে অনুমেয় হয় হয়তো তাদের দাঁত এমনভাবে বিবর্তিত হয়েছে যাতে করে তা শুষ্ক পরিবেশে বেচে থাকতে সহায়ক হয়।
আবিষ্কার
রেয়মণ্ড ডার্ট অস্ট্রালোপিথেকাস আফ্রিকানাস আবিষ্কারের পরে দাবী করেন অঃ আফ্রিকানাস; হোমো স্যাপিয়েন্স এর পুর্বপুরুষ। রবার্ট ব্রুন তার এ দাবীকে সমর্থন করেন। একাডেমিক কমিউনিটিতে তার এই দাবীর সত্যতা নিয়ে প্রশ্ন উঠে কারণ অনেকের মতে ডার্ট এই দাবী করেছেন টং শিশুর মত একটি শিশু জীবাশ্মের উপর ভিত্তি করে, এত অর্বাচীন জীবাশ্মের উপর না করে এই দাবী প্রাপ্তবয়স্ক জীবাশ্মের উপর করাটাই শ্রেয় বলে অনেকে মত দেন।
ব্রুম একজন​ স্কটিশ চিকিৎসক; যিনি দক্ষিণ আফ্রিকায় তার খননকাজ শুরু করেন। তার কাজের আগ্রহ ছিল আরো অঃ আফ্রিকানাস এর প্রাপ্তবয়স্ক জীবাশ্ম খুঁজে বের করে ডার্টের দাবী (অঃ আফ্রিকানাস মানুষের পূর্বপুরুষ) একটা শক্ত ভিত্তি এনে দেওয়া। ১৯৩৮ সালে ৭০ বছর বয়সী ব্রুম উত্তর আফ্রিকার ক্রোমদ্রাইতে কিছু খুলি ও দাঁত খুঁজে পান যা অঃ আফ্রিকানাস এর সমরুপ বলে প্রতীয়মান হলেও এর করোটির কিছু বৈশিষ্ট্য অন্যান্য অস্ট্রালোপিথেকাসের তুলনায় "স্থুলকায়" ধরনের বৈশিষ্ট্য ছিল।
যে জীবাশ্মটি পাওয়া গিয়েছিল তার বয়স ২০ লক্ষ বছরের পুরনো। প্যা রোবাস্টাস খুঁজে পাওয়া গিয়েছে দক্ষিণ আফ্রিকার ক্রোমদ্রাইতে, সোয়ার্টক্রান্সে, দ্রিমোলেন, গন্ডোলিন গুহায় ও কুপার্সে। সোয়ার্টক্রান্স গুহায় ১৩০ জন ব্যক্তির জীবাশ্ম আবিষ্কৃত হয়। তাদের দন্তবিন্যাসের উপর করা গবেষণায় দেখা যায় প্যাঃ রোবাস্টাস এর গড় আয়ু ১৭ বছর ছিল।
প্যারান্থ্রোপাস রোবাস্টাস হোমিনিনের রোবাস্টা প্রজাতির মধ্যে সর্বপ্রথম আবিষ্কৃত প্রজাতিম এই রোবাস্টাস দলে আরো আছে; যা পরবর্তীতে আবিষ্কৃত হয়; তা হলোঃ প্যাঃ বৈয়েজী ও প্যাঃ এথিওপিকাস। এরা স্থুলকায় (মুখের গড়নে) বিধায় এদের রোবাস্ট বলা হয়, তবে তাদেরকে অস্ট্রালোপিথেকাস গণে স্থান দেওয়া হয়েছে তাদেরকে প্যারানথ্রোপাসও বলা হয়। অস্ট্রালোপিথেকাসের অন্যান্য সদস্য যেমন অস্ট্রালোপিথেকাস আফারেন্সিস, অস্ট্রালোপিথেকাস এনামেন্সিস এদেরকে গ্রাসাইল বা ক্ষীণকায় অস্ট্রালোপিথেকাস বলা হয়।
অঙ্গসংস্থানগত
প্যাঃ রোবাস্টাস এর দাঁতের আকার হোমো বংশবৃক্ষের সদস্যদের তুলনায় গরিলার সাথে বেশি সাদৃশ্যপুর্ণ। ওদের মুখমণ্ডল বিরাট, চ্যাপ্টা আর অবতল ছিল। কিন্তু মুখ কিছুটা সুচালো ছিল। শ্বদন্তের পিছনে বিশাল পেষণ দাঁতগুলোর তুলনায় সামনের দাঁতগুলো আকারে ছোট ছিল। পেষণদাঁতগুলোতে পুরু এনামেলের আবরণ ছিল। মাথার উপরে হাড়ের আল ছিল, সেখানে বিশাল চিবানোর পেশীগুলো নোঙর করত। "ইউরিডাইস", নামক প্যাঃ রোবাস্টাস ১৯৯৪ সালে উত্তর আফ্রিকায় এন্দ্রে কেয়সার দ্রিমোলেন গুহায় আবিষ্কার করে, সম্ভবত এটা একটা নারীর জীবাশ্ম; যার বয়স ২৩ লক্ষ বছরের প্রাচীন।
এই প্রাইমেটের দাঁত অন্য গ্রাসাইল অস্ট্রালোপিথেসিনের চেয়ে মোটা এবং বড়। প্যাঃ রোবাস্টাস পুরুষ উচ্চতায় ১.২ মিটার (৪ ফুট) লম্বা এবং ৫৪ কেজি ওজনে হত এবং নারী প্যাঃ রোবাস্টাস ১ মিটারের নিচে (৩ ফুট ২ ইঞ্চি) উচ্চতা ও ৪০ কেজি ওজনে হত। তাদের লিঙ্গভেদ প্রকট আকারে ছিল। প্যাঃ রোবাস্টাস এর দাঁত প্যাঃ বৌসাই এর ন্যায় বড় ছিল।
ব্রুম তার গবেষণাকে ভালোভাবে পর্যবেক্ষণ করেন এবং তিনি দেখেন প্যাঃ রোবাস্টাস এর ছেদন দাঁত মানুষের চেয়ে বেশি গরিলাতে সমরুপ। উত্তর আফ্রিকায় অন্যান্য প্যাঃ রোবাস্টাস এর জীবাশ্ম পাওয়া গিয়েছে। প্যাঃ রোবাস্টাস এর মস্তিষ্কের গড়পরতা আকার ৪১০ থেকে ৫৩০ সিসি; যা শিম্পাঞ্জির' ন্যায় বড়। কারো কারো মতে প্যাঃ রোবাস্টাস যখন থেকে তৃণভূমিতে বাস করা শুরু করে; তবে থেকে বাদাম, মুলের মত শক্ত খাবার খাওয়া শুরু করেছিল। সাম্প্রতিক সময়ের গবেষণা মতে তাদের খাদ্যতালিকায় এধরনের খাবার নিয়মিত হয়ে গিয়েছিল এবং কারো কারো মতে; যখন তাদের পুষ্টির বেশি প্রয়োজন হত তখনি তারা এই জাতীয় খাবার খেত। তবে যাই হোক, এ গবেষণা থেকে এটাই অনুমেয় হয় যে, তারা সর্বভুক ছিল; কারণ তাদের স্ট্রোন্টিয়াম ও ক্যালসিয়ামের মাত্রার অনুপাত নিচু; যা তৃণভোজী মাংস খেলে এমন হয়।
২০১১ সালের গবেষণায় স্ট্রোন্টিয়াম আইসোটপের অনুপাত হিসাব করে প্রস্তাবনা করা হয়েছে​, উত্তর আফ্রিকার অস্ট্রালোপিথেকাস আফ্রিকানাস ও প্যাঃ রোবাস্টাস এর মধ্যে বিশেষ ধরনের সামাজিকতা দেখা যাওয়া শুরু করে। নারীরা পুরুষের তুলনায় অধিক নিজ জন্মস্থান ছেড়ে দূরে গিয়ে ঘর বাধত; এমনটাই দাবী করা হয়েছে।
তুষভাণ্ডার রেলওয়ে স্টেশন
তুষভান্ডার রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
অবস্থান
তুষভান্ডার রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন।
পরিষেবা
তুষভান্ডার রেলওয়ে স্টেশন দিয়ে যেসব ট্রেন চলাচল   করে নিম্নে তা উল্লেখ করা হলো:
মতিয়ার রহমান হাওলাদার
মতিয়ার রহমান হাওলাদার (জন্ম: ৩১ ডিসেম্বর ১৯৫৭) একজন বাংলাদেশী কৃষিবিদ। তিনি সিলেট কৃষি বিশ্ববিদ্যালয়ের (সিকৃবি) ফিজিওলজি বিভাগের অধ্যাপক এবং বিশ্ববিদ্যালয়টির সাবেক উপাচার্য। তিনি সিকৃবির অভ্যন্তরীণ শিক্ষকদের মধ্য থেকে নিয়োগপ্রাপ্ত প্রথম উপাচার্য।
প্রাথমিক জীবন ও শিক্ষা
মতিয়ার রহমান ১৯৫৭ সালের ৩১ ডিসেম্বর বাগেরহাট জেলার রামপাল উপজেলার মল্লিকেরবেড়-এ জন্মগ্রহণ করেন। তার বাবা হাশেম আলী এবং মা রহিমুন্নেসা।
তিনি ১৯৭৩ সালে বাগেরহাটের ফুলহাতা মাধ্যমিক বিদ্যালয় থেকে মাধ্যমিক এবং ১৯৭৫ সালে সুন্দরবন আদর্শ সরকারি কলেজ, খুলনা থেকে উচ্চ মাধ্যমিক পাস করেন। তিনি ময়মনসিংহের বাংলাদেশ কৃষি বিশ্ববিদ্যালয় (বিএইউ) থেকে ১৯৭৯ সালে ডক্টর অব ভেটেরিনারি মেডিসিন (ডিভিএম) এবং ১৯৮০ সালে স্নাতকোত্তর (এমএসসি) ডিগ্রি লাভ করেন। ১৯৯০ সালে তিনি উচ্চশিক্ষার জন্য বাংলাদেশ কৃষি গবেষণা কাউন্সিল (বিএআরসি)/ইউএসএইড কর্তৃক ফেলোশিপ গ্রান্ট লাভ করেন এবং ফিলিপাইনের অবস্থিত ফিলিপাইন বিশ্ববিদ্যালয়, লস বানোস (ইউপিএলবি) থেকে ১৯৯৩ সালে পিএইচডি ডিগ্রি অর্জন করেন। এছাড়াও তিনি দেশে-বিদেশে একাধিক পেশাগত প্রশিক্ষণ লাভ করেছেন।
কর্মজীবন
তিনি ২০০০ সালে তৎকালীন সিলেট সরকারি ভেটেরিনারি কলেজে ফিজিওলজি বিভাগে সহযোগী অধ্যাপক হিসেবে শিক্ষকতা জীবন শুরু করেন। ২০০৩ সালে তিনি অধ্যাপক পদে পদোন্নতি পান। ২০০৬ সালে বাংলাদেশ সরকার সিলেট সরকারি ভেটেরিনারি কলেজকে বিলুপ্ত করে সিলেট কৃষি বিশ্ববিদ্যালয় প্রতিষ্ঠা করলে যেখানেও তিনি ফিজিওলজির অধ্যাপক হিসেবে নিযুক্ত হন।
দীর্ঘ কর্মজীবনে হাওলাদার সিকৃবির ফিজিওলজি বিভাগের প্রধান, মৎস্য বিজ্ঞান অনুষদ এবং ভেটেরিনারি, এনিম্যাল ও বায়োমেডিক্যাল সায়েন্সেস অনুষদের ডিন, সিন্ডিকেট সদস্য, ছাত্র পরামর্শ ও নির্দেশনা দপ্তরের পরিচালকসহ বিভিন্ন গুরুত্বপূর্ণ পদে দায়িত্ব পালন করেছেন। এছাড়াও তিনি একাধিক শিক্ষক ও ছাত্র সংগঠনের নেতৃত্ব দিয়েছেন।
গবেষণাকর্ম ও প্রকাশনা
হাওলাদার দেশীয় ও আন্তর্জাতিক জার্নালে প্রকাশিত প্রায় একশ গবেষণা নিবন্ধ ও একটি বইয়ের লেখক/সহ-লেখক। তিনি বহু সম্মেলনে গবেষণা প্রবন্ধ উপস্থাপন করেছেন। অধ্যাপক মতিয়ার উল্লেখযোগ্য সংখ্যক স্নাতকোত্তর ও পিএইচডি পর্যায়ের শিক্ষার্থীর তত্ত্বাবধায়ক। এছাড়াও একাধিক গবেষণা প্রকল্প বাস্তবায়নের অভিজ্ঞতা রয়েছে তার।
সদস্যপদ
তিনি বঙ্গবন্ধু কৃষিজীবী পরিষদ, বাংলাদেশ সোসাইটি ফর প্যারাসাইটোলজি, বাংলাদেশ সোসাইটি ফর ভেটেনারি এডুকেশন এন্ড রিসার্চ এবং কৃষিবিদ ইনস্টিটিউশন বাংলাদেশ-সহ বিভিন্ন পেশাজীবী সংগঠনের সক্রিয় সদস্য।
পুরস্কার ও সম্মাননা
মতিয়ার রহমান গবেষণা কাজের জন্য একাধিক ফেলোশিপ ও বৃত্তি লাভ করেছেন।
চরকা
চরকা ভারতের পশ্চিমবঙ্গ রাজ্যের মুর্শিদাবাদ জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে চরকা শহরের জনসংখ্যা হল ৫৮৭৮ জন। এর মধ্যে পুরুষ ৪৫% এবং নারী ৫৫%।
এখানে সাক্ষরতার হার ৪১%। পুরুষদের মধ্যে সাক্ষরতার হার ৫০% এবং নারীদের মধ্যে এই হার ৩৫%। সারা ভারতের সাক্ষরতার হার ৫৯.৫%, তার চাইতে চরকা এর সাক্ষরতার হার বেশি।
এই শহরের জনসংখ্যার ২০% হল ৬ বছর বা তার কম বয়সী।
দ্বিতীয় বিশ্বযুদ্ধকালে জাপান
পার্ল হারবার ঘটনার আগে ১৯৩৭ সাল থেকেই জাপান সাম্রাজ্যবাদ এর সূচনা করে চীন এবং অন্যান্য অঞ্চল ও দ্বিপে। সাম্রাজ্যবাদী জাপান দ্বিতীয় বিশ্বযুদ্ধতে প্রবেশ করে ২৭ সেপ্টেম্বর,১৯৪০ এ। যা ছিল জার্মানি ও ইতালির সঙ্গে সংঘটিত এক ত্রিপাক্ষিক চুক্তির ফল। এই সংঘর্ষে আমেরিকার প্রবেশ ঘটে ৭ ডিসেম্বর, ১৯৪১ এ পার্ল হারবার আক্রমণ এর মধ্য দিয়ে। ৭ ঘণ্টার মধ্যে জাপান,আমেরিকার অধ্যুষিত ফিলিপাইন, গুয়াম, ওয়েক আইল্যান্ড এবং ব্রিটিশ সাম্রাজ্যের বোরনিও, মালয়, সিঙাপুর এবং হংকং এ সংঘবদ্ধ আক্রমণ চালায়। এই আক্রমণের মূল উদ্দেশ্য ছিল আমেরিকার নৌবাহিনী কে পঙ্গু করে দেওয়া, ওলন্দাজ ইস্ট ইন্ডিজ এর তৈলক্ষেত্র গুলি দখল করা এবং চীন, পূর্ব এশিয়া ও কোরিয়ার উপর প্রতিপত্তি বজায় রাখা।
যুদ্ধর প্রস্তুতি
আমেরিকার উপর জাপানের আক্রমণের বিষয়টি আজ ও বিতর্কিত। বিশেষজ্ঞরা জাপান ও আমেরিকার যুদ্ধের ভয়াবহ পরিণত আগেই আন্দাজ করতে পেরেছিলেন, এবং জাপানের অর্থনীতি জাপান-চীন যুদ্ধের দরুন আগে থেকেই বিমর্ষ হয়ে পড়েছিল। আমেরিকার চাপান তৈল বাণিজ্যের উপর নিষেধাজ্ঞা, শর্তহীন ভাবে চীন থেকে বাহিনী প্রত্যাহার, এবং অন্যান্য দেশের সাথে শান্তি বজায় রাখার দাবি জাপান স্বীকার করতে চায়নি। তৈল বাণিজ্যের উপর নিষেধাজ্ঞা এবং দেশের টালমাটাল অবস্থা জাপান কে আমেরিকা আক্রমণে উদ্বুদ্ধ করেছিল। মূলত ওসাকা, নাগানো, ইসারাকো, ইয়ামামোতোর তত্ত্বাবধানে  জাপান হাওয়াই এ আমেরিকার নৌ ঘাটি তে আক্রমণ করে এবং আমেরিকা মিত্র শক্তির হাত ধরে দ্বিতীয় বিশ্বযুদ্ধে পা রাখে। ৪ সেপ্টেম্বর, ১৯৪১ এ জাপানের  মন্ত্রিসভা যুদ্ধ কৌশল নিয়ে আলোচনায় বসে। পার্ল হারবার আক্রমণের প্রধান স্থপতি ভাইস এডমিরাল ইসোরোকু ইয়ামামোতো আমেরিকার সাথে জাপানের যুদ্ধ নিয়ে সন্দেহ প্রকাশ করেন। হাভার্ড বিশ্ববিদ্যালয় এ ভাষার শিক্ষার্থী হওয়ার সুবাদে ইয়ামামোতো তার যৌবন কাল আমেরিকায় কাটান। পরবর্তীতে ওয়াশিংটন ডি.সি তে নৌ বাহিনীর এক গুরুত্বপূর্ণ পদ ও সামলান। আমেরিকার সাথে যুদ্ধের পরিণতি বুঝতে পেরে তিনি নিজ দেশবাসীকে সতর্ক করেন। তিনি বলেন, " ছয় মাস বা এক বছর হয়ত আমরা বেপরোয়া হয়ে চলতে পারি কিন্তু তারপর কি হবে সে বিষয়ে আমার আস্থা খুব কম।"
জাপানি নৌবাহিনী পার্ল হারবার আক্রমণ করে ৭ ডিসেম্বর, ১৯৪১ এ। এই আক্রমণে আমেরিকার নৌবাহিনী, প্রতিরক্ষা বিমানবাহিনী ও সামুদ্রিক বিমানবাহিনীর গুরুত্বপূর্ণ ক্ষতি হয়। এই আক্রমণের মূল উদ্দেশ্য ছিল আমেরিকা কে অক্ষম করে দিয়ে দক্ষিণ-পূর্ব এশিয়ায় নিজেদের সাম্রাজ্য বিস্তারের জাপানের বহুদিনের স্বপ্ন পূরণের পথ প্রশস্ত করা এবং কিছু আত্মরক্ষামূলক বাফার জোন তৈরি করা। ইয়ামামোতোর মতে তাদের এই আক্রমণ খুব একটা ফলপ্রসূ হয়নি। কারণ তাদের মূল লক্ষ্য নৌবহরে থাকা ৩ টি বিমানপোত বহনকারী জাহাজই অক্ষত থেকে যায়। এছাড়াও আমেরিকাবাসী এই আক্রমণ কে এক বর্বরোচিত ও বিশ্বাসঘাতী আক্রমণ হিসেবে দেখে। আমেরিকা পুরোদমে যুদ্ধে প্রবেশ করার ৪ দিনের মধ্যেই জার্মানির হিটলার ও ইতালির মুসোলিনি আমারিকার বিরুদ্ধে যুদ্ধ ঘোষণা করে। পার্ল হারবার আক্রমণের পরই জাপান পূর্ব ও দক্ষিণ-পূর্ব এশিয়ায় মিত্রশক্তির উপর আক্রমণ করে। ব্রিটিশ অধ্যুষিত হংকং, মালয়শিয়া ও ফিলিপাইন এ লাগাতার আক্রমণ চলে। দ্বিতীয় বিশ্বযুদ্ধ যখন পুরোদমে চলছে জাপান তখন জৈবঅস্ত্র ব্যবহারে উদ্যোগী হয়। জাপানি বিমানবাহিনী চীনের নিগাবো গ্রামে বিউবনিক প্লেগ সংক্রমিত জীবাণুযুক্ত বোমা নিক্ষেপ করে। এর ফলস্বরূপ যুদ্ধ শেষ হওয়ার কয়েক বছর পর হাজারেরও বেশি মানুষ মারা যায়। জৈবঅস্ত্র নিয়ে জাপান নিরলস গবেষণা চালাতে থাকে এবং চীনের হাজারেরও বেশি গ্রামে কলেরা ও টাইফয়েড মহামারী শুরু হয়।
দক্ষিণ-পূর্ব এশিয়ায়
দক্ষিণ-পূর্ব এশিয়ার উদ্দেশ্যে জাপানের অভিযান শুরু হয় কয়েকবছরব্যাপী প্রচারণা ও গুপ্তচরবৃত্তির মধ্য দিয়ে। জাপানের স্বপ ছিল নিজেদের সাম্রাজ্য কে আরও বিস্তার করা এবং কয়েক প্রজন্ম ধরে চলে আসা এশিয়ার উপর ইউরোপীয় কর্তৃত্ত কে অস্বীকার করা। হয়তো সেই কারণেই এশিয়ার কিছু উপনিবেশ যেমন ইন্দোনেশিয়া জাপানের সহায়তা করে। যদিও চীন যারা জাপানি উপনিবেশের ফলাফল নিজে প্রত্যক্ষ করেছিল, তারা জাপানকে সাহায্য করতে রাজি হয়নি। ২৫ শে ডিসেম্বর হংকং জাপানের কাছে আত্মসমর্পণ করে। জাপানের সেনাবাহিনী ব্রিটিশ, ভারতীয়,অস্ট্রেলিয়ান ও মালয় দের নিয়ে সংগঠিত সেনাবাহিনীকে পরাস্ত করে। মিত্রশক্তি কে বিপর্যস্ত করে দিয়ে জাপান দ্রুত মালয় উপদ্বীপের দিকে এগিয়ে যেতে থাকে। ১০ ই ডিসেম্বর,১৯৪১ এ এইচ.এম.এস প্রিন্স অফ ওয়েলস এবং এইচ.এম.এস রিপালস এর ডুবে যাওয়ায় মালয়ের পূর্ব উপকূল জাপানের কাছে উন্মুক্ত হয়ে যায়। ১৯৪২ এর জানুয়ারির শেষভাগে মিত্রশক্তির অবশিষ্ট সেনাবাহিনী জোহোর প্রণালী অতিক্রম করে সিঙাপুরে প্রবেশ করে। জাপান ফিলিপাইনে উপস্থিত ফিলিপাইন ও আমেরিকার যৌথবাহিনীকে যথাক্রমে বাটান উপদ্বীপ ও কোরেজিওন দ্বীপের দিকে ঠেলে দেয়। ১৯৪২ এর জানুয়ারির দিকে জেনারেল ডগলাস ম্যাকআর্থার ও প্রেসিডেন্ট ম্যানুয়েল এল. কুয়েজন জাপানি আগ্রাসনের মুখে পালিয়ে যেতে বাধ্য হন। ফিলিপাইন ও আমেরিকা মিলিয়ে প্রায় ৭০,০০০ সেনাদল জাপানের হাতে বন্দী হয়। এটি ছিল দ্বিতীয় বিশ্বযুদ্ধে আমেরিকার অন্যতম বিপর্যয়। উৎকৃষ্ট সেনাবাহিনী ও অভিনব যুদ্ধকৌশলের দৌলতে ১৯৪২ এর ১৫ ই ফেব্রুয়ারি জাপান সিঙাপুর দখল করে ফেলে। ভারতীয়, অস্ট্রেলিয়ান ও ব্রিটিশ মিলিয়ে প্রায় ৪০,০০০ সৈন্যদল জাপানের কাছে বন্দী হয়। এবং জাপানের মালয় (বর্তমানে মালয়েশিয়া)   আক্রমণের সাথে সাথে আরও ৫০,০০০ সৈন্যদল কে জাপান বন্দী করে। এদের অধিকাংশকেই পরবর্তীতে কুখ্যাত কোয়াই নদীর সেতুর কাছে জোরপূর্বক বার্মা রেললাইন তৈরির কাজে নিযুক্ত করা হয়। ব্রিটিশ অধ্যুষিত মালয় ও সিঙাপুর দখলের পরই জাপান ওই অঞ্চলে বসবাসকারী চীনা দের গণহত্যা করে। এরপর জাপান ডাচ্ দের পরাজিত করে মূল তৈল উৎপাদন ক্ষেত্র যেমন বোরনেও, সেন্ট্রাল জাভা, মালাং, কেপু, সুমাত্রা এবং ডাচ্ অধ্যুষিত নিউ গিনি (পরবর্তীতে ডাচ্ ইস্ট ইন্ডিস) দখল করে। যদিও মিত্রশক্তির ক্রমাগত প্রত্যাঘাতের ফলে জাপান তৈল বাণিজ্যের ক্ষেত্রে সেই পুরনো গৌরবে ফিরে যেতে পারেনি। প্রশান্ত মহাসাগর সংলগ্ন কিছু গুরুত্বপূর্ণ দ্বীপসমূহ যেমন গুয়াদালকানাল অঞ্চল দিয়ে জাপান তৈল বাণিজ্য চালাতে থাকে।
যুদ্ধের মোড় পরিবর্তন
জাপানের সেনানায়করা জাপান ও আমেরিকার শিল্প সম্ভাবনার অসমতা সম্পর্কে অবহিত ছিলেন। তাই আমেরিকার শক্ত ঘাটি গুলির উপর নির্ণায়ক আক্রমণ প্রয়োজনীয়  ছিল। ১৯৪২ এর এপ্রিলে ডুলিটল রেইড এ জাপানে প্রথম বোমা নিক্ষেপিত হয়। মিত্রশক্তির থেকে অনেক বেশি উন্নত হওয়া সত্ত্বেও ১৯৪২ এর মে মাসের কোরাল সি যুদ্ধে জাপান মিত্রশক্তিকে পরাস্ত করতে ব্যর্থ  হয়। ১৯৪২ এর জুন মাসে মিডওয়ে র যুদ্ধে জাপানের চারটি নৌঘাঁটির চূড়ান্ত ক্ষতি হলে যুদ্ধে নতুন মোড় আসে। ১৯৪২ এর সেপ্টেম্বরে অস্ট্রেলিয়ান বাহিনী নিউ গিনিতে মিলনে বে এর যুদ্ধে জাপানের নৌবাহিনীকে পরাস্ত করে। যথাক্রমে ১৯৪২ এর সেপ্টেম্বরে গুয়াদালকানাল ও ১৯৪৩ এ নিউ গিনির যুদ্ধে জাপান পর্যুদস্ত হয়ে পড়ে। শিল্পক্ষেত্রে প্রতাপ ও অবারিত কাচামালের লভ্যতার সহায়তায় মিত্রশক্তি জাপানকে আরও চাপে ফেলে দেয়। জেনারেল ম্যাকআর্থারের নেতৃত্বে ষষ্ঠ ইউ.এস আর্মি ১৯৪৪ এর ২০ অক্টোবর লেয়টে অবতরণ করে। পরবর্তী মাসগুলিতে ফিলিপাইন অভিযান (১৯৪৪-৪৫) চলাকালীন স্থানীয় গেরিলা বাহিনীর সহায়তায় ফিলিপাইন মুক্তি লাভ করে। ১৯৪৫ এর গোড়ায় ইউ.এস বিভিন্ন যুদ্ধ যেমন লু জিমার যুদ্ধে ওগাসাওয়া দ্বীপপুঞ্জ দখল করে।
জাপানে বিমানহানা
১৯৪৪ এর গ্রীষ্মে আমেরিকা সাইপান ও গুয়ামের বিমানঘাঁটি গুলি দখল করে। জাপানের শিল্প কারখানা ও মনোবল কে চুরমার করে দিতে জাপানের বিভিন্ন শহরে, মিত্রশক্তি বোমাবর্ষণ করতে থাকে। ১৯৪৫ এ ৯-১০ মার্চ অপারেশন মিটিংহাউস হামলায় প্রায় ১০০,০০০ লোকের মৃত্যু হয়। আগ্নেয় বোমা অভিযানের দরুন জাপানের ৬৬ টি শহর মিলিয়ে প্রায় ৩৫০,০০০-৫০০,০০০ মানুষ মারা যায়। ইউ.এস এর অপারেশন স্টারভেশন এ জাপানের উপকূলবর্তী আরোহণ বন্ধ করে দেওয়া হয়। এত কিছুর পরও জাপান আত্মসমর্পণ করেনি। ১৯৪৫ এ আগস্টের মধ্যভাগে আমেরিকা জাপানের হিরোশিমা ও নাগাসাকি তে পরমানু বোমা নিক্ষেপ করে। এটি ছিল যুদ্ধক্ষেত্রে পারমাণবিক বোমার প্রথম ব্যবহার। হিরোশিমায় ১৪০,০০০ ও নাগাসাকিতে ৮০,০০০ লোক বোমা নিক্ষেপের মাত্র কয়েক মিনিটের মধ্যেই মারা যায়। এই বোমার দিন, মাস এমনকি বছরব্যাপী পারমাণবিক বিকিরণের প্রভাবে প্রায় ১২০,০০০ থেকে ১৪০,০০০ লোক মারা যায়।
যুদ্ধে সোভিয়েত ইউনিয়নের পুনঃপ্রবেশ
সোভিয়েত ও জাপানের মধ্যে অঅনাক্রমণ চুক্তি থাকলেও ১৯৪৫ এর ইয়াল্টা সম্মেলনের পর ইউ.কে, ইউ.এস ও ইউ.এস.এস.আর জাপানের সাথে যুদ্ধে লিপ্ত হয়। সোভিয়েত-জাপান যুদ্ধে সোভিয়েত জাপানের মাঞ্চুরিয়ান অধিকরণ ও দক্ষিণ সাখালিন দ্বীপ কব্জা করে। ইউরোপে মিত্রশক্তির জয় পরবর্তীতে বার্লিনের জার্মানি বিভাজন, লৌহ পর্দা ও ঠান্ডা যুদ্ধের পথ উন্মুক্ত করে।
যুদ্ধপরবর্তী অবস্থা
অন্যান্য দেশে থাকা জাপানিদের জাপানে প্রত্যাবর্তন জাপানি উপনিবেশ কালে জাপান ছেড়ে কোরিয়া, তাইওয়ান, মাঞ্চুরিয়া ও কারাফুতো সহ অন্যান্য দেশে বসবাসকারী জাপানিরা আবার জাপানে ফিরে আসা শুরু করে। ১৯৩৮ নাগাদ তাইওয়ানে ৩০৯,০০০ জাপানি ছিল। দ্বিতীয় বিশ্বযুদ্ধের শেষে কোরিয়ায় ৮৫০,০০০ জাপানি বসবাস করত। চীনে বসবাসকারী ২০ লক্ষ জাপানিদের বেশিরভাগই ছিল মানচুকের কৃষিজিবী। ১৯৩৯ এর জনগনণা অনুযায়ী দক্ষিণ সাগর ম্যান্ডেটে ১২৯,১০৪ জন এর মধ্যে ৭৭,২৫৭ ই ছিল জাপানি। ১৯৪১ এর ডিসেম্বরের শেষে ৩০,০০০ সাইপান বাসীর ২৫,০০০ ই ছিল জাপানি। ১৯৪৫ এ সোভিয়েত ইউনিয়ন এর হামলায় সময় কারাফুতো (দক্ষিণ শাখালিন) এ ৪০০,০০০ লোক বাস করত যার সিংহভাগই ছিল জাপানি। কুরিল দ্বীপপুঞ্জ হারানোর পর ১৭,০০০ জাপানিকে দক্ষিণের দ্বীপ থেকে বিতাড়িত করা হয়। দ্বিতীয় বিশ্বযুদ্ধের পর বেশির ভাগ জাপানিই জাপানে ফিরে যায়। মিত্রশক্তি এশিয়ার বিভিন্ন উপনিবেশ থেকে প্রায় ষাট লক্ষ জাপানিদের জাপানে ফিরিয়ে দেয়। যদিও কিছু জাপানি যেমন চীনে থাকা অনাথ ও রেড আর্মি কর্তৃক আধৃত যুদ্ধবন্দি দের জোরপূর্বক সাইবেরিয়ায় কাজ করতে বাধ্য করা হয়।
যুদ্ধকালীন অপরাধ
ডগলাস ম্যাকআর্থার এর নেতৃত্বে টোকিও ট্রাইবুনালে জাপানের অনেক রাজনৈতিক ও সামরিক নেতাগণ যুদ্ধাপরাধের দায়ে দোষী সাব্যস্ত হয়। যদিয় সম্রাট শোয়ার মত কিছু সম্ভ্রান্ত পরিবারে দোষ ক্ষালন করা হয়। জাপানি সেনাবাহিনী দ্বিতীয় বিশ্বযুদ্ধ চলাকালীন একাধিক অপরাধ করে। ৭ ডিসেম্বর, ১৯৪১ এ আচমকা পার্ল হারবার আক্রমণের ফলে ২,৪০৩ সেনাকর্মী ও বাসিন্দা মারা যায় এবং ১৪২৭ জন আহত হয়। এছাড়াও জাপানি সেনাবাহিনী একাধিক গণহত্যা,ধর্ষণ ও লুঠপাঠ চালায়। সুক চিং ও নান জিং গণহত্যা এর মধ্যে অন্যতম। প্রায় ২০০,০০০ এর বেশি মহিলা দের জাপানের সেনাবাহিনী গণিকা হিসেবে ব্যবহার করে। যারা 'কমফোর্ট উইমেন' নামে পরিচিত ছিল। জাপানের সেনাবাহিনী মিত্রশক্তির আধৃত যুদ্ধবন্দীদের হত্যা করে ও তাদের উপর নির্মম অত্যাচার করে। স্থানীয় ও ইউনিট ৭৩১ এর বন্দীদের উপর জীববিদ্যা সংক্রান্ত গবেষণা চালানো হয়। সম্রাট শোয়ার অনুমোদনে জৈবিক ও রাসায়নিক অস্ত্র ব্যবহার করা হয়। ২০০২ এ ইন্টারন্যাশনাল সিম্পোসিয়াম অফ দ্য ক্রাইমস অফ ব্যাক্টেরিওলজিকাল ওয়ারফেয়ার এর মতে সুদূর পূর্ব এশিয়ায় প্রায় ৫৮০,০০০ মানুষ জাপানের প্রয়োগ করা জৈব অস্ত্রের ফলে মারা যায়। ১৯৪৮ এ জেনারেল ম্যাকআর্থার লেফটেন্যান্ট শিরো ইশিকে রেহাই দেন। প্রত্যাঘাতের ভয়ে এইসব জৈব অস্ত্র জাপান পশ্চিমী দেশ গুলিতে প্রয়োগ করেনি। কিন্তু এশিয়ার মানুষদের তুলনামূলকভাবে হীন মনে করে সেখানে এই অস্ত্র গুলি প্রয়োগ করা হয়। ১৯৩৮ এর আগস্টের উহান যুদ্ধে সম্রাটের অনুমোদনে প্রায় ৩৭৫ বার বিষাক্ত গ্যাস ব্যবহার করা হয়।
প্রিয়মণি দেববর্মা
প্রিয়মণি দেববর্মা ত্রিপুরা বিধানসভার প্রাক্তন সদস্য এবং ভারতের কমিউনিস্ট পার্টি (মার্ক্সবাদী) এর সদস্য। তিনি সিপিআই(এম)-এর টিকিটে ২০১৩ সালে ত্রিপুরা বিধানসভার সদস্য হিসাবে নির্বাচিত হন। ২০১৮ সালের ত্রিপুরা বিধানসভা নির্বাচনে তিনি বিজেপি প্রার্থী বুরবা মোহন ত্রিপুরার কাছে পরাজিত হন।
সুরেশ সিং ওয়ানজাম
সুরেশ সিং ওয়ানজাম (सुरेश सिंह वांगजाम, Suresh Singh Wangjam; জন্ম: ৭ আগস্ট ২০০০; সুরেশ সিং নামে সুপরিচিত) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব বেঙ্গালুরু এবং ভারত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
২০১৬–১৭ মৌসুমে, ভারতীয় ফুটবল ক্লাব এআইএফএফ এলিটের যুব পর্যায়ের হয়ে খেলার মাধ্যমে সুরেশ ফুটবল জগতে প্রবেশ করেছেন এবং পরবর্তীকালে বেঙ্গালুরুর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ভারতীয় ক্লাব ইন্ডিয়ান অ্যারোসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইন্ডিয়ান অ্যারোসের হয়ে দুই মৌসুমে ৩৩ ম্যাচে অংশগ্রহণ করার পর তিনি ভারতীয় ক্লাব বেঙ্গালুরুতে যোগদান করেছেন।
২০১৫ সালে, সুরেশ ভারত অনূর্ধ্ব-১৭ দলের হয়ে ভারতের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ভারতের বয়সভিত্তিক দলের হয়ে খেলার পর, তিনি ২০২১ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ১১ ম্যাচে ১টি গোল করেছেন।
প্রারম্ভিক জীবন
সুরেশ সিং ওয়ানজাম ২০০০ সালের ৭ই আগস্ট তারিখে ভারতের মণিপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।